અમદાવાદ: ગુજરાતના હાસ્યકલાકાર અને નાટક જગતના તાત એવા પી.ખરસાણીનું આજે 95 વર્ષે નિધન થયું હતું.અમદાવાદ ખાતે એક પ્રાઇવેટ હોસ્પીટલમાં સારવાર લઇ રહેલા પી.ખરસાણીએ આજે 5 વાગ્યા આસપાસ પોતાનો નશ્વર દેહ છોડ્યો હતો.ગુજરાતના નાટક અને કલા ક્ષેત્રે પોતાનું યોગદાન આપનાર પી ખરસાણીના નિધન ના સમાચાર થી ગુજરાતના કલાકારો જગતમાં અને ચાહક વર્ગમાં એક શોકનું મોજું ફરી વળ્યું હતું. તેમના પાર્થિવ દેહને પોતાની શ્રદ્ધાંજલિ આપવા કલાકારો અમદાવાદ ખાતે તેમના નિવાસ સ્થાને આવી પહોચ્યા હતા.તેમણે 75થી વધુ નાટકોમાં શાનદાર અને જાનદાર અભિનય આપ્યો હતો. પી. ખરસાણી ફિલ્મ કલાકારો અને ચાહકોમાં દાદા તરીકે જાણીતા હતા.